OpenLLM-France/wikimedia huggingface dataset:
# Fèlix de Cantalice

Fèlix de Cantalice (Cantalice, Laci, 1515 - Roma, 18 de maig de 1587) va ésser un frare caputxí italià. És venerat com a sant per l'Església Catòlica Romana.

## Biografia

Felice Porri va néixer en una família pagesa a Cantalice, a la vall de Rieti, cap al 1515. Als dotze anys treballava de pastor a casa de Tullio Piccarelli i s'hi distingia per la seva pietat i silenci. Sovint li retreien que estigués callat, a la qual cosa responia: "Ep, que ens cal fer-nos sants!". En acabar l'any 1543 ingressà al convent dels caputxins d'Anticoli di Campagna, avui Fiuggi, i el 18 de maig de 1545 professà com a frare al convent de San Giovanni, on hi restà fins al 1547. La llegenda diu que hi ingressà a conseqüència d'un accident de treball del qual va ésser salvat miraculosament en 1543, per la qual cosa va fer un vot.
En 1551 fou enviat a Roma, al convent de San Niccolo de Portiis, com a almoiner, càrrec que ocuparà tota la vida, ajudant els pobres i necessitats demanant almoina per a ells. Hi va conèixer nombroses personalitats de l'època, com Carles Borromeo i Felip Neri, amb els quals va fer amistat. Va fer-se conegut per l'austeritat de la seva vida, la seva caritat i la seva capacitat de paraula: predicava en contra dels funcionaris i polítics corruptes i la vida dissoluta dels joves. Va aconseguir moltes conversions; componia càntics religiosos senzills, que feia cantar als joves per fer-los aprendre en catecisme. En 1580, arran de la pesta a Roma, va ésser encarregat pel municipi de recollir fons per a ajudar els afectats. Va ésser conegut com a Frare Deo Gratias, ja que a tot aquell que donava alguna almoina li deia "deo gratias" ("gràcies a Déu").
Va morir en 1587 en llaor de santedat: el poble de Roma va demanar la seva canonització immediata. Fou sebollit a l'església de San Niccolo.

## Veneració

El procés de beatificació s'obrí el 10 de juny del mateix 1587, tancant-se el novembre. Tornà a reiniciar-se entre 1614 i 1616 i fou beatificat l'1 d'octubre de 1625 per Urbà VIII. Llavors el seu cos fou traslladat a la nova església de Santa Maria de la Immaculata Concezione a Via Veneto, també de l'Orde dels Caputxins.
Va ésser canonitzat el 22 de maig de 1712 per Climent XI, esdevenint el primer sant de l'orde. És el patró dels germans caputxins que no són preveres.

## Enllaços externs

* Biografia Arxivat 2007-08-24 a Wayback Machine.
* Escultura a la Hofkirche de Dresden
* Talla del sant
* Fresc a l'església del sant a Prenestino-Centocelle (Roma)
* Altar i tomba del sant als Caputxins de Roma
* S. Maria Immacolata della Concezione dei Cappuccini, lloc d'enterrament del sant
# Hannes Löhr

Johannes «Hannes» Löhr (5 de juliol de 1942 – 29 de febrer de 2016) va ser un jugador i entrenador de futbol alemany. En la seva etapa com a jugador professional jugava en la posició de davanter.
Va ser l'entrenador de la selecció olímpica d'Alemanya Occidental que va guanyar la medalla de bronze en els Jocs Olímpics de 1988 a Seül.

## Participacions en Mundials

| Mundial | Seu | Resultat |
| Copa Mundial de Futbol de 1970 | Mèxic | Tercer lloc |
# Émile Souvestre

Émile Souvestre (Montroulez, Finisterre 1806 - París, 1854) fou un escriptor bretó en llengua francesa. Era fill d'un enginyer civil. Va estudiar dret a Roazhon, va fer de mestre i venedor de llibres fins que es va instal·lar a París el 1838, on fou mestre de funcionaris civils. Allí va escriure les peces folklòriques Les derniers bretons (1835-1837), La Bretagne Pittoresque (1845) i Le foyer breton (1844), endemés de nombrosos drames romàntics, com Le siege de Missolonghi (1828). Fou un dels primers a difondre, bé que en francès, antigues tradicions bretones.

## Obres
### Assaigs

* Au bout du monde, estudi sobre la colonització francesa, 1865.

### Obres bretones

* Les derniers Bretons
* En Bretagne
* L'Échelle de femmes
* Le Foyer breton

### Obres morals

* La Goutte d'eau
* Le Monde tel qu'il sera, 1846, considerada una de les primeres obres de ciència-ficció en francès.

### Recull de novel·les

* Les Clairières
* Contes et nouvelles

### Teatre

* Charlotte et Werther
* Les Deux Camusots
* Un Homme grave
* Le Mousse
* Le Siège de Missolonghi

### Altres escrits i obres no classificades

* Les Anges du foyer
* Au bord du lac
* Causeries historiques et littéraires
* Les derniers paysans
* Deux misères
* Les drames parisiens
* En famille
* En quarantaine
* Histoires d'autrefois
* L'homme et l'argent
* La lune de miel
* Le mât de cocagne
* Le mémorial de famille
* Le mendiant de Saint-Roch
* Le pasteur d'hommes
* Les péchés de jeunesse
* Pendant la moisson
* Pierre et Jean
* Récits et souvenirs
* Les réprouvés et les élus
* Riche et pauvre
* Le roi du monde
* Scènes de la chouannerie
* Scènes de la vie intime
* Scènes et récits des Alpes
* Les soirées de Meudon
* Sous les filets
* Sous les ombrages
* Souvenirs d'un Bas-Breton
* Souvenirs d'un vieillard, la dernière étape
* Sur la pelouse
* Théâtre de la jeunesse
* Trois femmes

## Vegeu també

* Llista d'autors bretons
* Mitologia bretona
# Choir

Choir (en mongol:Чойр) és una ciutat de Mongòlia i la capital de la Província de Govisümber, a la part central-est del país.

## Popblació

El 2002 tenia 7.588 habitants amb un augment importany respecte als 4.500 de 1979.

## Geografia

Choir es troba en la depressió de Coir, una banda de 150 km de llarg i de 10 a 20 km d'amplada, que està uns 500 m més baixa que les terres del voltant. La ciutat es troba a 1269 m d'altitud.

## Comunicacions

Es troba en el traçat del ferrocarril transmongolià, al sud-oest d'Ulan Bator. Està en projecte per part del Asian Development Bank la construcció d'una carretera asfaltada de 430-km des de Choir a la frontera amb la Xina.

## Història

Choir va ser una base militar (antimíssils) durant l'era soviètica fins a 1989. Es troba, abandonada, la pista d'aviació més llarga de Mongòlia, a uns 25 km de Coir.
Prop de l'estació de tren i a una estàtua que commemora el primer cosmonauta mongol, Jügderdemidiin Gürragchaa.

## Economia

Choir està declarada zona de lliure empreses Junt amb Darkhan i Erdenet, és una de les tres ciutats autònomes de Mongòlia. i a una presó de mitjana seguretat per a 460 presoners.

## Notes

* ↑ «Gobisümber aimag official site». Arxivat de l'original el 2007-09-24. [Consulta: 8 octubre 2011].
* ↑ «Mongolia». citypopulation.de. [Consulta: 24 juliol 2007].
* ↑ Denison Mines. «Annual Information Form» (pdf) p. 62, 01-12-2006. Arxivat de l'original el 2007-09-28. [Consulta: 24 juliol 2007].
* ↑ «Paving the Way for Road Development in Mongolia's Southern Gobi». Asian Development Bank. Arxivat de l'original el 2007-07-02. [Consulta: 24 juliol 2007].
* ↑ Alan J. K. Sanders, "Mongolia in 1989: Year of Adjustment," Asian Survey 30:1 (January 1990), p. 62.
* 1 2 «Mongolia, Multimedia Memories, and Me». Technos Quarterly, Winter 2001. Arxivat de l'original el 2016-03-06. [Consulta: 24 juliol 2007].
* ↑ Hari D. Goyal, "A Development Perspective on Mongolia," Asian Survey 39:4 (July/August 1999), p. 634.
* ↑ «Siberian Team blesses Mongolia's prisoners». Asian Outreach International. Arxivat de l'original el 2007-09-14. [Consulta: 24 juliol 2007].

## Enllaços externs

* 360 Panorama of Choir Train Station
Viccionari
# Vinita (desambiguació)

«Vinita» té aquests significats:
# Vauloïsa

Vau Loïsa [ˈvjeːrɔ] (en francès Vallouise) és un antic municipi francès, situat al departament dels Alts Alps i a la regió de Provença – Alps – Costa Blava. Des del 1er de gener de 2017, es municipi delegat del municipi nou de Vauloïsa (Vieló ?) e Pelvós (La Pissa ?) amb Vauloïsa; la capital és Sant Antòni, en l'antic municipi de La Pissa.

## Demografia

Evolució demogràfica :
| 1836 | 1962 | 1968 | 1975 | 1982 | 1990 | 1999 | 2007 | 2014 |
| 1275 | 381 | 417 | 451 | 512 | 623 | 637 | 717 | 758 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat | Partit |
| 1983-2001 | Benjamin Alphand | |
| 2001-2008 | Jean-Luc Antoni | Divers gauche |
| 2008-desembre de 2016 | Jean Conreaux | |

## Referències

* ↑ Toponymie Occitane e Senhalizacion bilingüa. Actas del Congrés d'Aush, 2007, publicat pel CROM, mapa aparegut a la pàgina 77
# Vaulruz

Vaulruz és un municipi suís del cantó de Friburg, situat al districte de la Gruyère.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Vireó de Cassin

El vireó de Cassin (Vireo cassinii) és un ocell de la família dels vireònids (Vireonidae).

## Hàbitat i distribució

Habita boscos de pins, ginebres i roures als turons i muntanyes de l'oest de Nord-amèrica, des del sud de la Colúmbia Britànica, nord d'Idaho i nord-oest de Montana, cap al sud, a través de Washington, Oregon, oest d'Idaho i Califòrnia fins al nord de Baixa Califòrnia. Sud de Baixa Califòrnia.

## Referències

* ↑ «Vireó de Cassin». Cercaterm. TERMCAT, Centre de Terminologia. Rev. 10/05/2023(català)
# Vireó coronat

El vireó coronat (Hylophilus poicilotis) és una espècie d'ocell pertanyent a la família Vireonidae.

## Hàbitat

Es troba a l'Argentina, Bolívia, Brasil, i Paraguai; en regions i també en regions al sud del Pantanal surrounding the riu Paraguai.
És natural també les regions del sud del Pantanal entorn de la riu Paraguai. El seu hàbitat natural aiguamolls subtropicals o tropicals de les planes i antics boscos degradats.

## Referències

* ↑ «Vireó coronat». Cercaterm. TERMCAT, Centre de Terminologia. Rev. 15-1-2021 (català)
# Vireó daurat

El vireó daurat (Vireo hypochryseus) és un ocell de la família dels vireònids (Vireonidae).

## Hàbitat i distribució

Habita el bosc decidu, vessants escarpades, matoll àrid i bosc de ribera de les terres baixes de la vssant del Pacífic a l'oest de Mèxic.

## Referències

* ↑ «Vireó daurat». Cercaterm. TERMCAT, Centre de Terminologia. Rev. 10/05/2023(català)
# Vireó chivi

El vireó chivi (Vireo chivi) és un ocell de la família dels vireònids (Vireonidae).

## Hàbitat i distribució

Habita el bosc decidu, bosc obert i vegetació secundària a les terres baixes des de Colòmbia, Veneçuela (incloent l'illa Margarita), Trinitat, Tobago i Guaiana, cap al sud, per l'oest dels Andes, fins al nord-oest del Perú i per l'est dels Andes fins l'est del Perú, Bolívia, Brasil, Uruguai i nord i centre de l'Argentina.

## Taxonomia

De vegades es considera que Vireo chivi forma part de Vireo olivaceus. El Congrés Ornitològic Internacional versió 13.1 (2023) però, les considera espècies diferents, arran treballs com ara Battey et Klicka 2017

## Referències

* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ Gill, F.; Donsker, D.; Rasmussen, P. (Eds). 2023. IOC World Bird List (v13.1). doi: 10.14344/IOC.ML.13.1.
* ↑ CJ Battey i J Klicka. Cryptic speciation and gene flow in a migratory songbird Species Complex: Insights from the Red-Eyed Vireo (Vireo olivaceus). Mol Phylogenet Evol. Agost 2017.113:67-75. doi: 10.1016/j.ympev.2017.05.006. Epub 2017 May 12. PMID: 28502764.
# Warrap

«Warrap» té aquests significats:
* Warrap (estat), estat del Sudan del Sud
* Warrap (ciutat), ciutat del Sudan del Sud, capital de l'estat del 1994 al 1997.
# WISP (Informàtica)

WISP és un acrònim per a Wireless Internet Service Provider. Poden ser hotspots Wi-Fi o un operador amb una infraestructura Wi-Fi. Sovint ofereixen serveis addicionals, com contingut basat en localització, Virtual Private Networking i Veu per IP.
Recentments'estan creant WISP, que aposten pel model de desplegament FEMTOCELL, això és la utilització dels parells de coure liberalitzats per a crear els enllaços troncals.
La solució permet crear una elevada densitat de cobertura sense necessitat de desplegar tecnologies complementàries, seria alguna cosa semblant a muntar 200 ADSL en una ciutat instal·lant un router wifi per a poder donar accés als usuaris de forma sense fils.
La solució és molt potent, ja que permet alta densitat de cobertura amb molt baixa potència d'antenes, de fet Femtocell, és el futur de les xarxes dels operadors mòbils.

## Enllaços externs

* Començar un WISP – assistiu a nous WISPs proporcionant entrades diàries, assistència i consells de WISPs establerts. També inclou galeria d'imatges i fòrum de discussió. (en anglès)
* WISP Forum (anglès)
* Daily Wireless – Notícies WISP
# Warlus

«Warlus» té aquests significats:
* Warlus (Pas-de-Calais), municipi francès a la regió de Nord – Pas-de-Calais.
* Warlus (Somme), municipi francès a la regió de Picardia.
# Wallace Stegner

Wallace Stegner (Lake Mills, Iowa, 18 de febrer de 1909 - Santa Fe, Nou Mèxic, 13 d'abril de 1993) va ser un escriptor estatunidenc reconegut per l'estil optimista i líric de les seves obres i la seva defensa de la natura. Va ensenyar literatura i escriptura creativa a diverses universitats estatunidenques, entre elles Hardvard. Entre altres premis va ser guardonat amb el Premi Pulitzer d'Obres de Ficció el 1972 i el National Book Award el 1977.

## Obres més destacades

* Remembering Laughter
* Joe Hill: A Biographical Novel
* Angle of Repose
* The Spectator Bird
* The Women On the Wall
* Writer's Art: A Collection of Short Stories
# Walter Zimmer

Walter Zimmer González (Nueva Helvecia, 28 de maig de 1945) és un metge i polític uruguaià. Actualment és Intendent del departament de Colonia representant al Partit Nacional.

## Biografia

Walter Zimmer va néixer a Nueva Helvecia, Colonia, el 28 de maig de 1945. Els seus pares eren Octavio Zimmer (comerciant rural) i María Rosa González.
Va realitzar els seus estudis secundaris al Liceu "Daniel Armand Ugón" de Colonia Valdense. El 1962 va ingressar a la Universitat de la República, amb interès per la cirurgia.
Va començar a participar d'activitats polítiques al Partit Nacional. A finals de la dècada del 60, com a resultat de la crisi de la dirigència nacionalista d'aquell moment, va participar en la naixent esquerra uruguaiana. Després es va allunyar, ja que tenia discrepàncies amb el que va considerar era una dirigència verticalista i va tornar al nacionalisme. Es va doctorar en medicina el 1974 i va començar a exercir a l'Hospital Pasteur de Montevideo.
El maig de 1979 va finalitzar la seva especialització en cirurgia. Va tenir diversos càrrecs dins de la medicina i va arribar a ser president de l'Associació Mèdica de Colonia. Pertany al Comitè Científic de la Societat de Cirurgia.
Zimmer va obtenir el suport de 8.000 votants, aconseguint quatre llocs a la Junta Departamental de Colonia i assumint la titularitat de la Secretaria d'Acció Social de la Intendència, càrrec que va ocupar fins a l'any 2005. Durant les eleccions municipals del 2005, Zimmer va encapçalar la “Llista 19” i amb més de 25.000 vots va resultar elegit Intendent de Colonia.
Durant les eleccions d'octubre del 2009 va donar suport a Ricardo Planchón Geymonat. Planeja una futura reelecció.

## Vida privada

Està casat amb la pediatra i neonatòloga Myrna Vergara, mare de les seves filles Karen, Erika i Kirsten.

## Referències

* ↑ Diari La República (castellà)

## Enllaços externs

* Nota al diari uruguaià El País Arxivat 2010-07-27 a Wayback Machine. (castellà)
* Web del Departament de Colonia (castellà)
* Nota al Diari La República (castellà)
# Westhouse-Marmoutier

Westhouse-Marmoutier (en alsacià Weschthüse) és un municipi francès, situat a la regió del Gran Est, al departament del Baix Rin. L'any 2005 tenia 254 habitants. Limita al nord-est amb Maennolsheim i Landersheim, al sud-est amb Knœrsheim i Zeinheim, al sud-ouest amb Jetterswiller, l'oest amb Reutenbourg i al nord-oest amb Kleingœft.
Forma part del cantó de Saverne, del districte de Saverne i de la Comunitat de comunes del Pays de Saverne.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 223 | 223 | 216 | 219 | 223 | 244 |

## Administració

Llista d'alcaldes :
| Període | Identitat | Partit |
| 2005- | Jean Claude Haettel | |
# Westhoffen

Westhoffen (en alsacià Weschthoffe) és un municipi francès, situat a la regió del Gran Est, al departament del Baix Rin. L'any 1999 tenia 1.590 habitants.
Forma part del cantó de Saverne, del districte de Molsheim i de la Comunitat de comunes de la Mossig i del Vignoble.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.166 | 1.218 | 1.244 | 1.176 | 1.159 | 1.590 |

## Administració

Llista d'alcaldes :
| Període | Identitat | Partit |
| 2001- | Pierre Geist | |
# Vopisc

Vopisc és el nom dels següents personatges:
* Vopisc (Vopiscus) fou un nom romà que significava el germà bessó que havia sobreviscut (mentre l'altra havia mort al néixer). Posteriorment fou usat com a cognom.
** Flavi Vopisc, un dels sis escriptors de la "Historia Augusta"
** Publi Manli Vopisc, cònsol el 114
* Luci Pompeu Vopisc, cònsol sufecte el 69
# Woods Cross

Woods Cross és una població dels Estats Units a l'estat de Utah. Segons el cens del 2000 tenia 6.419 habitants.

## Demografia

Segons el cens del 2000, Woods Cross tenia 6.419 habitants, 1.936 habitatges, i 1.589 famílies. La densitat de població era de 688,4 habitants per km².
Dels 1.936 habitatges en un 52,4% hi vivien nens de menys de 18 anys, en un 67,4% hi vivien parelles casades, en un 10,4% dones solteres, i en un 17,9% no eren unitats familiars. En el 13,3% dels habitatges hi vivien persones soles el 2,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,32 i el nombre mitjà de persones que vivien en cada família era de 3,69.
Per edats la població es repartia de la següent manera: un 36% tenia menys de 18 anys, un 13% entre 18 i 24, un 31,6% entre 25 i 44, un 15,7% de 45 a 60 i un 3,7% 65 anys o més.
L'edat mediana era de 26 anys. Per cada 100 dones de 18 o més anys hi havia 100,8 homes.
La renda mediana per habitatge era de 46.271 $ i la renda mediana per família de 51.778 $. Els homes tenien una renda mediana de 35.958 $ mentre que les dones 22.917 $. La renda per capita de la població era de 16.508 $. Entorn del 4% de les famílies i el 4,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woods Cross». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Woods Cross». American Fact Finder. Oficina del Cens dels Estats Units, 12-01-2010.
# Vénissieux

Vénissieux és un municipi francès, situat a la metròpoli de Lió i a la regió de Alvèrnia - Roine-Alps. L'any 2011 tenia 60.159 habitants.
El 2009, «Pied de Biche», un col·lectiu francès d'arquitectes, informàtics, videastes i urbanistes hi va organitzar el primer campionat francès de futbol a tres bandes al marc de la Biennal d'Art Contemporani de Lió.

## Referències

* ↑ Gabillard, Élodie «Football : à trois, c'est mieux qu'à deux» (en francès). Le Vif, 03-05-2012.
# ATR

ATR té els següents significats:
* Answer To Reset (resposta al reset), missatge de sortida de les targetes intel·ligents segons l'estàndard ISO/IEC 7816 després d'un reset elèctric executat per un lector.
* Atribut (sintaxi)
* Atari Teenage Riot, grup alemany fundat l'any 1992 de música hardcore.
* Avions de Transport Regional Empresa Aeronautica Franco-Italiana.
# Fundació Baruch Spinoza

La Fundació Baruch Spinoza és una organització privada, amb seu a Barcelona, que desenvolupa programes educatius i culturals a Catalunya. Té com objectius divulgar la cultura jueva, promoure l'educació sobre l'Holocaust i actuar contra la intolerància i l'antisemitisme del segle xxi. Amb el Govern de Catalunya van fundar la Casa Cresques per fomentar l'entesa i la cooperació entre Catalunya i Israel.
Publica llibres, crea exposicions i organitza conferències.

## Publicacions destacades

* Delgado, Manuel. La ciutat de la diferència: una exposició contra el racisme, la xenofòbia i l'antisemitisme. Barcelona: Fundació Baruch Spinoza, 1997. ISBN 978-84-922559-0-0.

## Referències

* ↑ «Fundació Baruch Spinoza». Coordinadora Catalana de Fundacions. [Consulta: 9 setembre 2018].
* ↑ «Exposició sobre la Shoah». Eix Diari, 20-04-2017.
* ↑ «Fundació Casa Cresques», s.d. [Consulta: 18 març 2022].
* ↑ «Aliança estratègica del Govern amb la Fundació Spinoza». La Vanguardia, 09-11-2013.
* ↑ Antich, Xavier «¿Antisemita, yo?». La Vanguardia, 09-11-2015.
* ↑ «Una exposició revela l'origen jueu de personalitats per combatre l'antisemitisme». Aldia. Europa Press, 10-11-2014. [Consulta: 18 març 2022].

## Enllaços externs

* Fundació Baruch Spinoza - Lloc web oficial
* «FBaruchSpinoza» (Canal de YouTube) (en català, castellà).
* «Fundación Baruch Spinoza» (en castellà). Ràdio Sefarad.
# Disseminats (les Masies de Roda)

Disseminats és una entitat de població del municipi de les Masies de Roda a la comarca d'Osona, no és cap nucli de població, sinó que són diferents masos, granges i masies disperses en el terme municipal d'aquest municipi. En el cens de 2006 hi havia 137 habitants.
# Cova del Racó d'en Perdigó

La Cova del Racó d'en Perdigó és una cova natural del municipi Vandellòs i l'Hospitalet de l'Infant (Baix Camp) amb representacions de pintura rupestre protegides com Patrimoni de la Humanitat en el conjunt de l'Art rupestre de l'arc mediterrani de la península Ibèrica. Està situada en un cingle del marge dret del barranc de Vilaplana, en una raconada anomenada Racó d'en Perdigó, entre la Cova de l'Escoda i la Balma d'en Roc també amb pintures rupestres.
La balma on es troben les pintures forma una doble concavitat. Les seves dimensions són de 9 metres de llargada, 3 metres d'alçada i uns 2 metres de fondària. Les pintures es troben a la part mitjanera que separa les dues concavitats i a la part dreta. Estan orientades a l'est. En total s'han comptabilitzat set pictogrames de color vermell d'estil naturalista-estilitzat. Cinc dels pictogrames representen figures humanes -4 d'ells arquers-. La resta dels pictogrames estan formats per restes de pigment i algunes taques de color que no presenten formes reconeixedores. L'estat de conservació de les figures humanes és força regular, tirant a dolenta. Cal destacar que un parell d'arquers que miren cap a l'esquerra, presenten el cap lleugerament ovalat o el·líptic. El cos està format per un traç molt perdut a la zona de la cintura i els braços (separats del cos), que mantenen un arc del qual només es conserven algunes línies. Les cames han estat executades de forma realista.
Aquest conjunt és significatiu d'entre els jaciments de pintura rupestre d'estil naturalista o llevantí. Per l'estil de les figures representades aquest conjunt hauria de posar-se en relació amb els conjunts del sud de Tarragona i, fins i tot, amb les pintures de la Valltorta de Castelló.
Les pintures van ser descobertes en la dècada del 1920 durant una prospecció de l'Institut d'Estudis Catalans. Es donaven per destruïdes fins que van ser localitzades de nou el 1988.

## Referències

* 1 2 «Cova del Racó d'en Perdigó». Pat.mapa: jaciments. Direcció General del Patrimoni Cultural de la Generalitat de Catalunya. [Consulta: 28 setembre 2013].
* ↑ «Cova del Racó d'en Perdigó». Mapa de recursos culturals. Diputació de Tarragona. [Consulta: 28 setembre 2013].

## Enllaços externs

* Cova del Racó d'en Perdigó (Vandellós, Baix Camp), gencat.cat.